तो, शाम को मौत की गलियों में भटकने वाले लोगों की संख्या बढ़ती जा रही है। कुछ लोग 'घर' में, कुछ लोग 'बार' में, अब तो जो ज्यादा 'माडर्न' हो गए है, वे लोग 'परिवार' में पीने लगे हैं..कुछ लोग 'अड्डे' में शौक पूरा करते हैं। आपका कोई दोस्त अगर किसी के बारे में यह कहे कि उसे शाम को 'टच' मत करना, तो आप थोड़ा-सा पुन्य जरूर कमाएँ और उन्हें टच करें और समझाएँ कि आप दारू को टच न करें। क्योंकि ये जब शरीर के भीतरी हिस्से को टच करना शुरू करती है तो शरीर 'बच' नहीं पाता। और हाँ, इस बात का भी ध्यान रखें, कि दारू छुड़ाने के चक्कर में खुद भी शराबी न बन जाये. मेरे एक मित्र के साथ यही हुआ. अब उनका दरुहा मित्र अपने मित्र की शराब छुड़ाने की कोशिश कर रहा है.